“คิม จอง อึน” เชิญไทยเข้าลงทุน พร้อมยื่นข้อเสนอพิเศษให้
รัฐมนตรีว่าการกระทรวงการต่างประเทศ เผย คิม จอง อึน ฝากความคิดถึงถึงคนไทย ขอไทยเป็นตัวกลางเปิดเจรจาการค้าอาเซียน ปลื้มนักธุรกิจไทย เชิญลงทุนเขตเศรษฐกิจพิเศษเกาหลีเหนือ 
11 ส.ค. 2558

ผู้สื่อข่าวรายงานว่า พล.อ. ธนะศักดิ์ ปฏิมาประกร รองนายกรัฐมนตรีและรัฐมนตรีว่าการกระทรวงการต่างประเทศให้การต้อนรับนายรี ซู ยอง รัฐมนตรีว่าการกระทรวงการต่างประเทศเกาหลีเหนือ ซึ่งได้เดินทางเยือนประเทศไทยอย่างเป็นทางการวานนี้ (10 ส.ค.58) เนื่องในโอกาสครบรอบ 40 ปีของการสถาปนาความสัมพันธ์ทางการทูตระหว่างไทย-เกาหลีเหนือ 
 ทั้งนี้ นายคิม จอง-อึน ได้ฝากความระลึกถึงมายังรัฐบาลไทยและประชาชนชาวไทย รวมถึงเกาหลีเหนือได้ขอให้ไทยช่วยประสานกับประเทศสมาชิกในอาเซียนเพื่อขอเป็นประเทศคู่เจรจากับอาเซียน 
 โดยทางเกาหลีเหนือได้ให้ความชื่นชมนักธุรกิจไทยเป็นอย่างมาก อีกทั้งยังเชิญชวนให้ลงทุนในเขตเศรษฐกิจพิเศษในเกาหลีเหนือซึ่งกำลังจะเปิด พร้อมมีข้อเสนอให้สิทธิพิเศษในการลงทุนกับไทยด้วย ทั้งนี้ไทยและเกาหลีเหนือมีมูลค้าการค้าระหว่างกันอยู่ที่ประมาณ 126.33 ล้านดอลลาร์สหรัฐ